# Protokoll fra møte i KABBs landsstyre 14. november 2024

**Sted:** Videomøte på zoom

**Tilstede:** Mette Lilleeng, Hege Norset Blichfeldt, Sidsel Bredvei, Frank Grimstad, Marianne Schill Reinsnes, Finn Tore Eivik, Jon Ivar Dypedal og Heidi Vestbye.

**Forfall**: Heidi Andersen Madsen har permisjon.

**Tilstede fra KABB**: Øyvind Woie

**Sakliste**

**Sak 26/2024: Godkjenning av innkalling og sakliste**

**Vedtak:** Landsstyret godkjenner innkalling og sakliste

**Sak 27/2024: Valg av protokollunderskrivere**

**Vedtak:** Mette Lilleeng og Heidi Vestbye signerer protokollen.

**Sak 28/2024: Godkjenning av protokoll fra siste styremøte**

**Vedtak:** Styret vil presisere at protokoller ikke er godkjent før alle rettelser er tatt inn. Et styremedlem vil ikke godkjenne protokoll fra styremøtet i Sandefjord 9.-10. oktober før den endelige protokollen er sendt ut. Dette følges opp på neste møte.

**Sak 29/2024: Informasjon fra generalsekretær**

**«Med mine øyne»**

Forestillingen er en stor suksess. I løpet av tre forestillinger har Heidi og Torkjell Halvorsen samlet nærmere 500 mennesker. I forestillingen forteller Heidi om hvordan det er å miste synet og å leve med en funksjonsnedsettelse. «Med mine øyne» har sterk appell til både seende og synshemmede. Heidis formidlingsevne berører mange. Alle som kommer oppfordres til å støtte KABBs arbeid. De får med seg et postkort med QRkode for å gi gave. Alle som har vært på forestilling vil kontaktes for å oppfordres til å bli givere. Vi ser at folk gir gaver etter forestillingen. «Med mine øyne» skal spilles i Oslo, Båstad i Østfold 12.03.2025, i Bjerkely kirke Vestfold 02.03. 2025 og på Gran i forbindelse med Norske kirkeakademiers årsmøte i slutten av mars 2025. Det er også et ønske om å reise nordover med forestillingen.

**Forfattertreff**

Biblioteket vårt inviterer til forfattertreff. 20. oktober ble det arrangert i Kirkens Hus i Oslo med Sunniva Gylver. Det var 20 fremmøtte og en del av dem har ikke vært med før. Neste forfattertreff er 12. januar i Kirkens Hus, det er med forfatteren Tor Edvin Dahl.

**Møte i navneutvalget**

Navneutvalget var samlet til sitt første møte 4. november. Utvalget gjennomgikk sitt mandat og drøftet hvordan man ønsker at den videre prosessen skal være. Neste møte er 10. desember med Ole Christian Apeland som gjest.

**Kontaktmøte med ledelsen i Den norske kirke**

To ganger i året følges avtalen med Den norske kirke opp i et møte. Det er også muntlig rapport fra KABB om hvilke saker vi jobber med. På dette møtet ble det særlig fokusert på behovet for å tilrettelagt Bibel 2024 og Salmebokprosjektet. KABB mener Den norske kirke må bidra mer og at kirken og KABB må gå sammen om disse sakene. Kirkerådet overholder intensjoner i avtalen og er svært positive til videre samarbeid. Generalsekretær mener at dialogen med Den norske kirke sentralt er svært god.

**Foreldrehelg på Hurdal**

Organisasjonsdiakon Hilde Grumstad og bibliotekar Heidi Vestbye har deltatt på åpningsdagen for foreldrehelg for foreldre til synshemmede barn på Hurdal syn- og mestringssenter. KABB blir invitert til å fortelle og gi informasjon om våre tilbud til barn, unge og foresatte.

**Deltakelse på konferanse**

Organisasjonsdiakon Hilde Grumstad og bibliotekar Heidi Vestbye har deltatt på fagdager om tro, helse og helende erfaringer i regi av VID Vitenskapelig høgskole. Tre synshemmede deltok også sammen med KABB. Her er det et ressurs og kompetansemiljø KABB ønsker å knytte seg nærmere til.

**Vedtak:** Landsstyret tar informasjonen til etterretning

**Sak 30/2024: Budsjett 2025**

Landsstyret gikk gjennom generalsekretærs forslag til prioriteringer for 2025 og for strategiperioden 2025 – 2028. Styret drøftet dette og vil legge særlig vekt på:

* forvaltning av de ekstraordinære inntektene KABB har fått etter salg av Skogveien 22 i Askim og Casa Montana i Spania. Styret følger opp intensjonen fra forrige landsstyre om at midlene skal disponeres i utvikling og sikring av KABBs organisasjon
* styrke kompetansen til KABBs ansatte innen syns- og lesefeltet
* utvikling og avklaring av lokalt og regionalt arbeid
* sikre og styrke innsamlingsarbeidet
* utvikle flere aktiviteter og tilbud til medlemmer og målgruppe i 2025
* planlegging og gjennomføring av generalforsamling 2025

**Vedtak:** Med bakgrunn i drøftingene på styremøtet ber landsstyret generalsekretær legge frem forslag til budsjett for 2025 til landsstyrets møte 13.12.2025

**Sak 31/2024: Eventuelt**

Det ble ikke fattet vedtak under eventuelt